Κομνηνάδες Καστοριάς

Οι Κομνηνάδες είναι ορεινό χωριό της Περιφερειακής Ενότητας Καστοριάς σε υψόμετρο 920 μέτρα. Διοικητικά ανήκει στη Δημοτική Ενότητα Ακριτών του Δήμου Νεστορίου στη Μακεδονία.

Γεωγραφία - Ιστορία
Οι Κομνηνάδες βρίσκονται δίπλα στα σύνορα της Ελλάδας με την Αλβανία σε απόσταση 17,5 χλμ. Β.-ΒΔ. από το Νεστόριο και 28 Δ. από την Καστοριά. Η παλιά ονομασία τους είναι Σιάκι και έτσι αναφέρονται το 1918, μετά την απελευθέρωση, στο ΦΕΚ 259Α - 29/12/1918 να ορίζονται έδρα της ομώνυμης κοινότητας που ανήκε στο νομό Φλωρίνης. Το 1927 με το ΦΕΚ 206Α - 28/09/1927 μετονομάζονται σε Κομνηνάδες. Το 1941 με το ΦΕΚ 257Α - 31/07/1941 αποσπούνται στο νομό Καστοριάς. Το χωριό ήταν ένα από τα πέντε χωριά της Καστοριάς μαζί με το Ακόντιο (τότε Τέρσικα), τη Διποταμία, τον Μυροβλήτη (Μυρόβλιστα) και τη Νίκη (τότε Βίτσιστα) με καθαρά μουσουλμανικό πληθυσμό. Από τον Ν. Σχινά αναφέρεται: "Σιάκι Καστορίας: «Χωρίον έχον 300 κατοίκους οθωμανούς, χάνιον και δεξαμενάς»Ν. Σχινά, "Οδοιπορικαί σημειώσεις Μακεδονίας – Ηπείρου", Αθήνα 1886. Σύμφωνα με το σχέδιο Καλλικράτης αποτελεί την τοπική κοινότητα Κομνηνάδων που ανήκει στη δημοτική ενότητα Νεστορίου του δήμου Νεστορίου και σύμφωνα με την απογραφή 2021 έχει πληθυσμό 74 κατοίκους ενώ στην απογραφή 2011 είχε πληθυσμό 78 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού », σελ. 10554 (σελ. 80 του pdf)

 Εξωτερικοί σύνδεσμοι 

 Οι Κομνηνάδες Καστοριάς από ψηλά (βίντεο) από τον ιστότοπο https://sentra.com.gr

Παραπομπές

Κατηγορία:Δήμος Νεστορίου
Κομνηνάδες